Jeg er gift, og vi er begge 66 år og på seniorpension. Vi bor i en andelsbolig og har fælleseje, men vi skrevet testamente, fordi vi ikke har fælles børn. Nu har jeg fundet ud af, at min mand har gæld. Hvad sker der, hvis han dør før mig? Vil hans gæld kunne inddrives i vores andelsbolig, så jeg bliver tvunget til at sælge? Min mand har også en livsforsikring via sin pensionsordning, hvor jeg er indsat som begunstiget. Vil kreditorerne kunne tage den?